
VAll JIULUI I 


Despre NOBIL cu Florentin Smarandache (U 


□SbflJ) 



-Dragă prietene dr. Florentin Smarandache, cu- 
noscând de mult timp activitatea Dvs în domeniul 
paradoxismului în literature universală, a neutrosofi- 
ei, fizicii şi matematicii, cercetării lingvistice- inclusiv 
în zonele colaterale ale Creativităţii- poieion,- şi ştiind 
că aţi fost printer cei nominalizaţi pentru un premiu 
Nobel în anul 201 1 am resimţit, împreună cu nume- 
roşi susţinători din ţară şi din diaspora, emoţia acestei 


aşteptări... Ştiu din discuţiile noastre recente cu la 
Hunedoara, câte ceva despre noile paradigme şi un 
anume" flux" oscilatoriu, al subiectivităţilor, etc. Prof. 
Pătraşcu ne-a onorat cu un articol despre Dvs ...Noi 
v-am fi conferit premiul pentru extraordinarul me- 
sageriat al interculturalismului, pentru conferinţele 
dvs în peste 45 de ţări, pentru rara nobleţe de a fi un 
ambasador inimos al spiritului inventiv românesc, al 
prieteniei dintre Oameni... Şi pentru un special poli- 
edrism structural al Dvs, ca un fel de zestre a geniului 
românesc active pe meridianele aceşti lumi tot mai 
ameninţate: din cosmos, dar cumva şi din infracos- 
mosul ei.... Vă rog să comentaţi " la rece", fenomenul 
premierilor Nobel, sub aspect organizatoric, aşa cum 
l-aţi înţeles ca organizare. . . 

- Conform site-ului oficial al Fundaţiei Nobel 
se primesc anual în jurul a 250 de propuneri pentru 
acest premiu în literatură. Alegerea nu poate fi obiec- 
tivă în domeniul umanistic. Intervine poziţia socială a 
celor nominalizaţi, conjunctura politică a momentului 
respectiv, "gusturile" şi, mai ales, relaţiile (cine îţi face 
"lobby"). Există destule lupte de culise între cine să ia şi 
cine să nu ia. Au fost scriitori titani refuzaţi, precum Lev 


Tolstoi (rus, 1828-1910), James Joyce (irlandez, 1882- 
1941), Jorje Luis Borjes (argentinian, 1899-1986), iar 
alţii cărora li s-a acordat premiul fără să fi făcut gaură 
în cer cu scrierile lor; dau câteva exemple: B. Bjornson, 
P. von Heyse, etc. 

Sunt diferenţe minime, poate chiar deloc, între 
unii care au luat şi alţii care nu au luat. N-ar trebui 
ca România să aibă "Complexul Nobel", fiindcă şi alte 
naţii mici cu premianţi Nobel au literatura lor tot ne- 
cunoscută în lume! De pildă polonezii au trei laureaţi: 
Sienkiewicz, Reymont, Szymbonska dar n-am văzut 
prea multe referinţe româneşti sau străine la operele 
acestora. Cel mai mult contează limba de circulaţie in- 
ternaţională sau regională în care scrii. Până la urmă 
tot cititorii vor decide. Peste o sută, două de ani scri- 
itorul X care nu mai intersează pe nimeni va cădea în 
desuetitudine şi uitare - cu premiile lui cu tot!... mai 
ales că atunci vor fi alte situaţii politice şi alte puteri 
care vor decide. Iar gusturile şi stilurile estetice sunt în 
permanentă schimbare. . . 

jsS Microinterviu realizat de Eugen Evu 


ed.av-£, REGULAMENTUL FESTIVALULUI INTERNATIONAL 
201 DE POEZIE Şl EPIGRAME „ROMEO Şl JULIETA LA MIZIL" 

FĂRĂ TAXĂ!„MizilulL. Aşezată la poalele Tohanilor, celebre podgorii, această urbe - o grădină - se răsfaţă cu multă cochetărie pe o pajişte plană, asupra căreia bate soarele în 
plin de cum răsare şi până apune, iarna şi vara. Rar se găseşte o panoramă aşa de plăcută şi atât de luminată: la miazănoapte, trâmba podgoriilor aci aproape, şi mai sus, în depărtare, 
treptele din ce în ce mai azurii ale Carpaţilor; la miazăzi, câmpia vastă, care se-ntinde, uşor povârnită, până departe-n Dunăre. La spate, cea din urmă treaptă a munţilor; în faţă, 
neţărmurita zare a câmpiei. Se poate zice că Mizilul este poarta Bărăganului." 

I,L Caragiale, O zi solemnă 


■ 

Scriitori huneâoreni de aii 

Ion JURCA ROVINA 



Ion Jurca Rovina este profetic când prin radiogra- 
fia unei epoci medievale, a spaimelor escatologice din 
picturla unor Jeronimus Bosh sau Breugel cel Bătrân. 
Dantesc alegoric, romanul continuă o operă aparte, a 
unei resurecţii din arhetip, exploratoare, cu nervul psih- 
analitic al lui C.G. Jung. Alte cărţi demne de recitit ale 
acestuia:,, Moştenitorii iadului",,, Tânguirea iconarului", 
„ Piscina şi fiul vameşului",,, Noua promisiune"" Punţile 
diavolului". O demonologie prefigurată şi racordată în 
modernitate. Stilul reporting este cheia acestui scriitor 
vizionar, cărţile sale fiind tot atâtea,, coborâri în infern" 
: în infernul din om, care e de fapt labirintul mitologic, 
ca reprezentare mandalică a creierului, cu subteranele 
şi catacombele sale virtuale. Parafrazând paradoxist, 
am spune că nu cartea e bolnavă, ci moartea e bolnavă. 
(Eugen Evu). 

Premiul „Agatha Bacovia - 800 RON 


SECŢIUNILE CONCURSULUI: 

POEZIE - maxim patru poezii 

EPIGRAME - maxim patru epigrame 

La concurs pot participa tinerii români de... 
orice vârstă şi de pretutindeni !!! 

ÎNSCRIERE: 25.08.201 1 - 30.1 2 201 1 . 

înscrierea se face pe www.romeojulietalamizil.ro 
sau prin poştă, pe adresa liceului: prof. Laurenţiu Bădi- 
cioiu, Liceul Teoretic „Grigore Tocilescu", str. N.Bălcescu, 
nr.1 31 , Mizil, Prahova, cod 1 05800, cu menţiunea: pentru 
„Romeo şi Julieta la Mizil" ed. a V-a. 

PREMII TOTALE: 4000 DE LEI 

Toţi participanţii şi profesorii îndrumători primesc 
diplome şi adeverinţe de participare. După premiere 
edităm Antologia cu textele selectate ale concursului şi 
o trimitem prin poştă celor selectaţi de juriul festivalului. 

Tema impusă-MIZILUL-este pentru o singură 
epigramă. Sugestii beletristice: Geo Bogza, 175 de 
minute la Mizil, I.L Caragiale, O zi solemnă, George Ra- 
netti, Romeo şi Julieta la Mizil. Textele menţionate sunt 
pe www.romeojulietalamizil.ro 

Celelalte trei epigrame au teme libere. Textele nu 
trebuie să fi fost publicate până la data premierii, adică 
30.01 .201 2. Un motto trebuie adăugat în FIŞA DE ÎNSCRI- 
ERE pentru ca, numai ulterior jurizării, concurentul să 


poată fi identificat. 

Precizăm că, pentru cei care nu au internet, materia- 
lele pot fi trimise prin poştă (adresa este menţionată mai 
sus), semnate cu un motto, în acelaşi plic introducându- 
se încă un plic închis, pe care va fi scris acelaşi motto, în 
interiorul căruia va fi fişa de înscriere Aceasta conţine 
adresa, telefonul, ocupaţia şi CNP-ul participantului. 

Jurizarea în ianuarie 2011; premierea pe 30.01 .201 1 , 
la Mizil, în Sala de Festivităţi a Liceului „Grigore Tocilescu". 

COMPONENŢA JURIULUI: 

Prof. univ.dr.ing. Corneliu Berbente - vicepreşedintele 
Clubului „Cincinat Pavelescu" 

Corneliu Leu - scriitor, administrator al portalului cultu- 
ral www.cartesiarte.ro 

Conf. univ.dr. Daniel Cristea Enache - critic literar, scriitor 
George Corbu - scriitor, preşedintele Uniunii Epigramiş- 
tilor din Romania 

Conf.univ.dr.George Stanca - scriitor 
Emil Proşcan - primarul oraşului Mizil, scriitor 
loan Toderaşcu - epigramist 
Ion Busuioc - epigramist 

Prof.univ.dr. Titus Constantin Vîjeu - scriitor, critic de artă 
Victoria Milescu - scriitor 

Coordonator proiect: prof. Laurenţiu Bădicioiu, 

tel.0744438247 Mail: badicioiu_laurentiu@yahoo.fr 

www.romeojulietalamizil.ro 


Magia Culorilor (41) - Idei pentru decorarea dormitorului 


Dormitorul este camera care trebuie sa ne asigure un 
somn liniştit, este singura încăpere care poate fi si trebuie 
sa fie spaţiul celor mai îndrăzneţe visuri. Daca dormitorul 
nu ne oferă liniştea de care avem nevoie, atunci e mo- 
mentul sa il redecoram; reamenajarea dormitorului poate 
însemna o bucurie in plus pentru întreaga familie, redând 
pofta de viata si liniştea interioara. Avem nevoie in perma- 
nenta de nou, oricât de bune ar fi lucrurile pe care deja le 
avem. Atunci când ne decidem sa ne reamenajam dormito- 
rul, trebuie sa avem in vedere un anumit plan, o schema de 
lucru, fara de care lucrurile ar putea scapa de sub control. 

Alegerea culorii pentru dormitor. Prioritatea este 
elaborarea unei scheme de culori pentru pereţi si piese- 
le de mobilier. Culorile dau lumina si plăcerea de a locui. 
Alegerea culorii pentru decorarea dormitorului trebuie sa 
tina seama de dimensiunile camerei si de impactul pe care 
culorile il exercita asupra stării noastre psihice. Ca sa schim- 
bam atmosfera dintr-o camera este suficient sa schimbam 
culoarea dominanta sau lumina. La un dormitor mic impre- 
sia de spaţiu se asigura prin alegerea unor nuanţe deschise 
ale culorii asupra careia ne-am decis, întrucât culorile des- 
chise reflecta mai multa lumina si fac camera sa para mult 
mai mare decât este in realitate. Pentru un dormitor de 
dimensiuni mari se poate opta pentru culori închise, pentru 
a reduce din spaţiu si pentru a crea senzaţia de intimitate. 
Pentru cei care lucrează in ture si dorm in timpul zilei, in 
dormitor sunt recomandate culorile închise, indiferent de 
marimea camerei, pentru ca acestea reflecta mai putina lu- 
mina. In cazul in care folosim dormitorul exclusiv pentru a 
ne relaxa sau pentru a dormi, optam pentru culorile calde, 
liniştitoare. Nuanţele neutre sunt tot mai des folosite; cele 
mai obişnuite alegeri sunt culorile reci precum verdele si 
albastrul. Daca pereţii albastru deschis, azurii, induc o at- 
mosfera de linişte si calm, ar trebui sa avem curajul de a 
introduce in dormitor si conceptul verde - adica cel ecologic 
chiar si la asternuturile din asa zisele fire uşor de intretinut, 
pufoasele cuverturi, perne si saltelele. Verdele pastelat la 
pereţi este o culoare potrivita pentru vara si scoate in evi- 
denta patul si decoratiunile sculptate iar draperiile vapo- 
roase permit luminii sa intre. In general, culoarea verde - fie 
ca este folosita in zone mai mari, cum ar fi pentru zugrăvi- 
rea pereţilor, fie ca se regăseşte in obiecte mici, accesorii 
decorative - este potrivita pentru vara. Un exemplu pentru 
utilizarea acestor culori il regăsim in hoteluri, unde sunt fo- 
losite in special nuanţele de verde si albastru, tocmai pen- 
tru ca aduc o stare de linişte si calm, ajutand la un somn mai 
relaxant. Esenţial in alegerea culorii pentru dormitor rama- 
ne satisfacţia personala; pentru a fi pe deplin mulţumiţi de 


culoarea aleasa, putem încerca cateva mostre de culoare, 
pe care sa le aplicam in diferite locuri din camera pentru 
a ne forma o idee de ansamblu. Trebuie sa avem in vedere 
faptul ca cel mai mare timp petrecut in dormitor este noap- 
tea, asa ca acordam atentie modului in care este reflectata 
lumina seara ; culorile care arata foarte bine in timpul zilei 
pot fi denaturate substanţial in timpul nopţii. 

Amplasarea patului. Patul este elementul principal al 
dormitorului. Din punct de vedere al concepţiei, patul re- 
prezintă diferite forme, dar importanta este calitatea salte- 
lei si gradul de elasticitate al patului. Un pat foarte moale, 
in care corpul se afunda uşor, nu este sănătos, după cum 
nici un pat rigid si dur nu este prea odihnitor. Paturile se- 
parate sunt mai puţin economice atat in ce priveşte costul 
cat si ca spaţiu, dar ele sunt mai uşor de manevrat si se pot 
amplasa in mai multe feluri: alaturate, aşezate paralele la o 
mica distanta, unul in prelungirea celuilalt, perpendicular 
unul pe altul, in colturi diferite. Locul cel mai potrivit pentru 
amplasarea patului este pe un perete orientat spre nord, 
suficient de mare si in nici un caz pe unul cu ferestre. Daca 
avem un dormitor destul de mare, avem condiţii pentru a 
mai adauga o piesa de mobilier la căpătui patului, sau vis a 
vis de acesta, precum o comoda cu un televizor, o bancuta 
din acelaşi material textile ca patul pe care sa aseaza hala- 
tele, o masuta rotunda sau ovala pe care sa se afle o tava cu 
bunatati, 2 fotolii generoase, un mic birou multifunctiona. 

Iluminarea in dormitor. In dormitor este bine sa se 
creieze o atmosfera relaxanta, dar trebuie sa fie si destula 
lumina pentru citit. Trebuie sa avem in vedere faptul ca cel 
mai mare timp petrecut in dormitor este noaptea, asa ca 
este bine sa acordam atentie modului in care este reflec- 
tata lumina seara ; culorile care arata foarte bine in timpul 
zilei pot fi denaturate substanţial in timpul nopţii. Soluţia 
este sa combinam mai multe tipuri de iluminat, sa existe 
corpuri de iluminat pentru lucru dar si pentru iluminatul 
ambiental. Cum patul este punctul central al oricărui dor- 
mitor, un efect interesant poate fi creat cu ajutorul unor 
aplice montate pe peretele din spatele patului, cu abajurul 
in jos. In afara de acestea, pe noptiere putem sa aşezam 
veioze pentru a ne asigura ca avem lumina de lucru. 
Daca dormitorul este amplasat intr-o camera cu ferestre 
orintate spre sud, sunt binevenite perdelele, draperiile, 
obloanele sau jaluzelele metalice, verticale sau orizonta- 
le. Veiozele aşezate pe noptiere obişnuite sau cele cu braţ 
rabatabil cu arcuri, împrăştie o lumina plăcută, liniştitoare, 
si oferă si condiţii bune pentru citit. 0 anumita atmosfera 
se poate realiza cu ajutorul surselor locale de iluminat, dar 
pentru a nu inunda dormitorul cu lumina, lumânările sunt 


o soluţie; o alta varianta este montarea unui întrerupă- 
tor care reglează cantitatea de lumina. Persoanele active 
prefera încăperile scăldate intr-o lumina puternica, dar 
calda ; pentru a obţine acest efect, putem alege un corp 
de iluminat pe care sa-l aşezam deasupra patului si care 
sa raspandeasca lumina in jos, si mai multe aplice care sa 
lumineze colturile întunecate ale încăperii. Este bine sa 
avem întrerupătoare separate pentru cele doua tipuri de 
lumina, pentru a putea crea efectul dorit. Pentru punerea 
in evidenta a unor tablouri si obiecte de arta se vor folosi 
iluminări locale, special amplasate. La masa de machiaj 
trebuie evitate umbrele intense din cauza luminii, ampla- 
sând doua corpuri de iluminat cu spoturi directionabile, re- 
glate la un unghi de 45 de grade fata de perete, de o parte 
si de alta a acesteia. 

Despre dulapuri. Pentru depozitarea multelor lucruri 
care se aduna in ani intr-o locuinţa, in moda nu mai sunt 
dulapurile - mobilier masiv si anost, ci se realizează celebre- 
le camera-dulap sau debaralele. Dulapurile de mici dimen- 
siuni sunt potrivite numai pentru dormitoarele de mari. 

Arhitectura tavanului. Când dormitorul este amplasat 
intr-o camera la mansarda sau la etaj, tavanul poate laşa la 
vedere unele elemente arhitecturale, precum bârne, col- 
turi, intr-un decor realizat cu stil. 

Dormitorul romantic. Pentru persoanele sensibile, 
dormitorul reprezintă un loc dedicat romantismului si iu- 
birii. El trebuie sa ofere o ambianta plăcută, intima si con- 
fortabila si depinde de reuşita in alegerea si poziţionarea 
pieselor de mobilier, in selectarea texturilor si a nuanţelor 
acestora. Patul constituie piesa de baza a oricărui dormitor 
dar pentru cel romantic acesta trebuie sa fie inalt, spaţi- 
os, neaparat cu tăblii brodate, de preferat din fier forjat. 
Noptierele unui dormitor romantic, trebuie sa fie realizate 
din lemn masiv si decorate cu finisaje antice. Şifonierul - 
inalt, cu usi mari, brodate - va fi confecţionat din acelaşi 
material ca si noptierele. In privinţa culorilor, in dormitorul 
romantic se pot folosi culori neutre: crem, roz pal, bej, care 
dau un aer calm si liniştit încăperii, culori reci: bleu, verde, 
lavanda, care oferă senzaţia de confort, sau culori calde si 
luminoase precum galben, piersica, roz pal pentru a cre- 
ea o ambianta odihnitoare, calmanta. Amplasarea unui 
semineu in dormitor constituie o alegere de mare efect si 
adauga un plus de intimitate încăperii. Iluminatul decora- 
tiv si local este utilizat foarte mult in dormitorul romantic; 
veiozele si lampadarele decorative, cu abajur realizat din 
material textile, se potrivesc foarte bine intr-un dormitor 
romantic. 

arh. Ion Constantinescu 


ALEXANDRA BUZDUGA 

MEMBRA A CENACLULUI „PAS CU PAS” LUPENI 



DINCOLO DE APARENŢE 

Rouă dimineţii 
Acoperă inima tristeţii, 

Iar vraja vieţii... 

E dragostea tinereţii. 

însă sufletul nu rezistă 
Durerea încă persistă, 

Iar dragostea adevărată 
Nu poate fi uitată... 

Când dragostea se duce 
încă o stea se distruge... 

Iar flacăra inimii 
Se stinge doar cu lacrimi. 

Când îl ating 
Fiorii mă cuprind... 

Focul se aprinde 

Iar dragostea mă surprinde. 

Cuvintele nu au sens 
Dragostea nu e cu-nţeles, 

Ajungi să nu o dezlegi... 

Deci nu poţi s-o înţelegi. 

O TOAMNĂ PUSTIE 

Acum, când privesc pe fereastră 
Parcă un fior rece mă cuprinde... 
Observând frunze ruginii purtate agale 
De vântul mult prea rece. 

E toamnă... 

Pe chipurile obosite ale oamenilor, 
Trudiţi de atâta muncă grea 
Se observă, în sfârşit, rodul strădaniei lor. 


V 


Norii se adună, liniştea se aşterne 
Ca şi când inima lumii ar poposi 
Şi ar privi parcă tăcută 
Peste umbra ce acoperă uşor cerul. 


J 












